Diari Oficial de la Generalitat Valenciana


Sumari del DOGV 9994, del 27-11-2024 (2024/12787)

ACORD de 26 de novembre de 2024, del Consell, pel qual s'autoritza una transferència de crèdit del capítol 2 del programa pressupostari 422M00 al capítol 1 del programa 422B00, de la Conselleria d'Educació, Cultura, Universitats i Ocupació, per import de 63.302.578,00 euros (Expedient 09.032/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12979

CVE
:   IQMK-M-6386-60190

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

Per Resolució de 23 de gener de 2024, de la Secretaria General de Formació Professional, es publica l'Acord de la Conferència Sectorial d'Educació de 13 de desembre de 2023, pel qual  s'aprova la proposta de distribució territorial i els criteris de repartiment dels crèdits gestionats per comunitats autònomes, destinats al redimensionament de l'oferta de Formació Professional del Pla de Modernització de la Formació Professional, en el marc del component 20, «Pla estratègic d'impuls de la formació professional», del Pla de recuperació, transformació i resiliència, assignant-li a la Comunitat Valenciana un import de 84.600.237,00 euros.

El 9 d'octubre de 2023 es va publicar la modificació a l'addenda per la qual en el subprojecte C20.I03.P02, s'amplia  el termini fins al 31 de desembre de 2025.

Mitjançant la resolució de la Conselleria d'Hisenda, Economia i Administració Pública del 27 de juny de 2024, este crèdit, va ser generat en el programa 422M00, en el capítol 2, per este import, per al redimensionament en l'oferta de Formació Professional, que té per objecte l'ampliació de places d'este sistema, perquè puga donar resposta a les necessitats del mercat laboral, i que la falta de capital humà format, no siga un impediment per al creixement econòmic i social, la millora de la competitivitat i l'ocupació.

Actualment, i tenint en compte els objectius derivats d'esta política de redimensionament de l'oferta de Formació professional, i davant l'escassetat de titulats intermedis de Formació professional que requereix l'economia, es planifica la posada en marxa de nous grups de cicles formatius de Formació Professional, de manera que s'incremente l'oferta de noves places de cicles formatius, i per això, es requereix una major despesa de personal per a fer front a les despeses derivades de dites noves ofertes, per la qual cosa segons la directora general de Personal Docent i la directora general de Formació Professional, es planteja una necessitat de crèdit en el capítol 1 del programa pressupostari 422B00, Ensenyament Secundari, per import de 79.788.340,00 euros.

Per tot això, i davant la necessitat de finançament de l'augment de despesa de personal, la Conselleria d'Educació, Cultura, Universitats i Ocupació proposa transferir crèdits disponibles des del capítol 2 del programa pressupostari 422M00, MRR Educació i Formació Professional, al capítol 1 del programa pressupostari 422B00, Ensenyament Secundari, per import de 72.982.474,00 euros, crèdits que no estan afectes a compromisos de despesa, ni a finançament condicionada, i no afecta els objectius dels programes.

Per això, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions i en els articles 21 i 23 de la Llei 8/2023 de pressupostos de la Generalitat  per a l'exercici 2024, a proposta de la Conselleria d'Hisenda i Economia, el Consell, prèvia deliberació

ACORDA

*Primer*

Autoritzar una minoració de crèdit, en el pressupost de despeses, en l'aplicació pressupostària X41292455YT63571 G.422M00.2, amb codi de fons MR22000026, per import de 54.293.706,00 euros.

*Segon*

Autoritzar un increment de crèdit, en el pressupost de despeses, en l'aplicació pressupostària W32542460JMO5692 G.422B00.1, amb codi de fons MR22000026, per import de 39.971.109,00 euros.

*Tercer*

A conseqüència dels apartats anteriors, s'actualitza l'aplicació d'ingressos 401.91, de les FP3 dels  programes 422M00, MRR Educació i Formació Professional, i 422B00, Ensenyament Secundari.

  

València, 26 de novembre de 2024

Susana Camarero Benítez

Consellera secretària